# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cyhoeddi Adroddiad Blynyddol Ymchwil Data Gweinyddol (YDG) y DU 2023-2024** |
| **DYDDIAD** | **09 Medi 2024** |
| **GAN** | Rebecca Evans AS, Ysgrifennydd y Cabinet dros Gyllid, y Cyfansoddiad a Swyddfa'r Cabinet |

Mae’n bleser gennyf nodi bod [Adroddiadau Blynyddol 2023-2024 Ymchwil Data Gweinyddol (YDG) y DU](https://reports.adruk.org/annual-report-2023-2024/) wedi’u cyhoeddi yr wythnos hon – gan gynnwys y cynnydd a wnaed gan YDG Cymru – ein partneriaeth rhwng Llywodraeth Cymru a’r sector addysg uwch.

Mae'r adroddiadau hyn yn dangos gwerth cysylltu data gweinyddol ar gyfer ymchwil. Yng Nghymru rydym yn awyddus i wneud mwy o ddefnydd o ddata gweinyddol, megis cofnodion meddygon teulu, gwybodaeth am gyrhaeddiad ysgolion, neu dreth car.

Mae llawer o gynnydd wedi bod ers cyhoeddi ein [Strategaeth YDG Cymru](https://eur01.safelinks.protection.outlook.com/?url=https%3A%2F%2Fwww.adruk.org%2Fnews-publications%2Fpublications-reports%2Fadr-wales-strategy-2022-2026%2F&data=05%7C02%7CFaye.Gracey%40gov.wales%7Cd627092c40d243889e4d08dccc2331f8%7Ca2cc36c592804ae78887d06dab89216b%7C0%7C0%7C638609698832950680%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=BFGvh2wJnr4MZCk%2FnZSHQmjla8gwAZiIuFQgmRqO6kk%3D&reserved=0) a’r [Rhaglen Waith Arfaethedig](https://eur01.safelinks.protection.outlook.com/?url=https%3A%2F%2Fadrwales.org%2Fwp-content%2Fuploads%2F2022%2F11%2FADR-Wales-Programme-of-Work-2022-2026.pdf&data=05%7C02%7CFaye.Gracey%40gov.wales%7Cd627092c40d243889e4d08dccc2331f8%7Ca2cc36c592804ae78887d06dab89216b%7C0%7C0%7C638609698832960651%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=ZF6tJYiDs%2BgpWUkvREf4hdj0H25CT0GxPRcx7XIGsfk%3D&reserved=0) (2022-2026) a lansiwyd gennyf yn y Senedd ar 1 Rhagfyr 2022. Mae llwyddiant ein partneriaeth wedi’i fynegi’n glir yn yr Adroddiadau Blynyddol diweddaraf hyn, sy’n amlygu astudiaethau achos Cymreig a cherrig milltir a gyflawnwyd yng Nghymru.

Mae ymchwil megis dadansoddiad data cysylltiedig ar ddiogelu ym maes cam-drin domestig, ymyriadau i atal digartrefedd, a theithio llesol, yn darparu tystiolaeth bwysig a fydd yn llywio penderfyniadau a wneir gan Weinidogion Cymru yn y dyfodol.

Caiff y datganiad ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Senedd yn dychwelyd, byddwn yn hapus i wneud hynny.